**Natură statică – Luka şi pahar**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aruncă depărtarea

În hăul dinspre tine

Şi totuşi încă eşti

Copac cerşindu-şi vine…

Cuvintele ţi-s oarbe,

Şi-un piept să se destindă

Aşteaptă râsul tău

Cules de prin oglindă

Şi totuşi mai respiri

Un iz de flori de vie

Ce-n zori tot îl trimiţi

De-Acolo să-l îmbie

Şi uneori, în noapte,

Aduni păpuşi la masă

Tot repetând un rol

Cu El venind Acasă …